Каријеру је започео у омладинском погону Партизана. Након тога је наступао за први тим Слоге од 2002. године. Као борбеног и корисног играча запазио га је тадашњи тренер Црвене звезде Змаго Сагадин и довео га 2003. у редове Црвене звезде. У свом првом боравку у клубу са Малог Калемегдана одиграо је низ сезона и од трофеја уписао два национална купа - 2004. и 2006. године. То га је препоручило селектору Моки Славнићу, па је наступао за репрезентацију Србије на Европском првенству 2007. године. Исте 2007. сели се у шпански клуб Фуенлебраду. Вратио се у Црвену звезду за сезону 2009/10. Наредну сезону је провео у ФМП-у из Железника, пре него што се 2011. по трећи пут нашао у Црвеној звезди.